*Projekts*

2014. gada Rīkojums Nr.

Rīgā (prot. Nr.  .§)

**Par Ministru kabineta balvas piešķiršanu**

Atbalstīt Ministru kabineta Apbalvošanas padomes priekšlikumu un saskaņā ar Ministru kabineta 2010.gada 5.oktobra noteikumu Nr.928 "Kārtība, kādā dibināmi valsts institūciju un pašvaldību apbalvojumi" 30.punktu piešķirt Ministru kabineta balvu:

1. Valsts policijas Rīgas reģiona pārvaldes priekšnieka vietniekam, Kārtības policijas pārvaldes priekšniekam pulkvedim Aleksandram Bukēvičam par priekšzīmīgu un profesionālu darbu, nozīmīgu ieguldījumu sabiedriskās kārtības un drošības nodrošināšanā;

2. Latvijas Radio korim un Valsts kamerorķestrim „Sinfonietta Rīga” par izcilu ieguldījumu Latvijas profesionālās mūzikas nozarē un sasniegumiem starptautiskā kontekstā;

 3. Horeogrāfei, tautas deju ansambļa „Zelta Sietiņš” vadītājai, dejas mākslas pedagoģei, kino jomas darbiniecei Baibai Rasmai Šteinai par izcilu ieguldījumu dejas mākslā, Dziesmu un deju svētku tradīcijas saglabāšanā un tālāknodošanā, par profesionālo darbību kino nozarē;

4. Režisorei, producentei Dzintrai Gekai-Vaskai par ilggadēju ieguldījumu uz Sibīriju no 1941. līdz 1949.gadam izsūtīto Latvijas iedzīvotāju likteņstāstu pētīšanā un atspoguļošanā Latvijā un aiz tās robežām;

 5. Akadēmiskā rakstu krājuma „Latvieši un Latvija” redakcijas kolēģijai: Ilgai Jansonei, Tālavam Jundzim, Viktoram Hausmanim, Maijai Kūlei, Andrejam Vaskam un Guntim Zemītim par būtisku devumu starpnozaru disciplīnas letonistikas izveidē un četru sējumu akadēmiskā rakstu krājuma „Latvieši un Latvija” sastādīšanu.

Ministru prezidente Laimdota Straujuma

Izglītības un zinātnes ministre Ina Druviete

Iesniedzējs:

Ministru prezidente Laimdota Straujuma

Vizē:

Valsts kancelejas direktore Elita Dreimane

14.10.2014.

216

Irēna Pļaveniece

67082911; irena.plaveniece@mk.gov.lv